Die Peter-jasie Patriot - Nommer 77
Ons is pas terug van 'n week in Hazyview met daaglikse besoeke aan Kruger. As julle van die fotos wil sien, klik hier! Dit was, soos gewoonlik, wonderlik. Party dae was maar vrekwarm, ander dae lekker koel. Dele in die suide is erg gebrand maar daar was nog diere om te sien, so geen probleem. Die Park is net baie droog, ek gaan weer as die somer reën geval het.
Regs klik hier om vir julle 'n hiëna muurpapier vir julle rekenaars af te laai.
Hier is nog een van Minette Brink se artikels. Minette is verbonde aan die Republikein, die enigste Afrikaanse dagblad in Namibië. As julle hou waarvan julle lees, laat vir Minette per ePos weet.
Ek het die oplossing! Koop een geskenk en stuur dit per ePos aan almal, selfs wêreldwyd! Dink net al die posgeld wat jy gaan bespaar!
Ek het 'n eBoek saamgestel wat om en by 2000 Boererate bevat. Jy koop dit eenmalig vir net R60 en stuur dit dan vir soveel mense as jy wil!
Ook op CD beskikbaar tesame met Boeremusiek.
DIT WAS SATERDAG 24 SEPTEMBER 2005 NASIONALE VLEISBRAAIDAG!
Vleisbraai is die enigste tipe kosmaak wat 'n ware man sal doen.
Wanneer 'n man besluit om te braai, word die volgende ketting-reaksie
aan die gang gesit:
1) Die vrou gaan koop die kos.
3) Die vrou gooi speserye op die vleis, sit dit in 'n bak saam met die
nodige braai-gereedskap en souse en vat dit na die man wat langs die
braaier met 'n dop in sy hand.
4) Belangrik: DIE MAN PLAAS DIE VLEIS OP DIE ROOSTER...
6) Die vrou kom uit om die man te vertel dat die vleis besig is om te
verbrand. Hy bedank haar en vra of sy nog 'n dop sal gooi terwyl hy die
situasie onder beheer bring.
10) Almal bedank die MAN vir die heerlike braai-poging. Later vra die
man of sy vrou darem haar "aandjie af" geniet het. Wanneer hy die
reaksie op haar gesig sien, besluit hy daar is ook niks wat sommige
vrouens tevrede sal stel nie!
Volgende van Debbie:
Vriendskap is soos die natuur. Soms waai ons by mekaar verby sonder om te stop en te vra hoekom die ander so verkreukeld lyk.
Die lewe se wind dra ons weg met 'n oppervlakkige "Goed dankie" en "Sien jou later".
Soms sien ons eers baie later die rypskade aan die ander se brose binneste en wonder ons hoekom het ons nie al lankal gevra nie.
Soms sien ons net die lentekleur raak op 'n gesig en is ons nie eers bewus van die wurm wat aan sy/haar binneste vreet nie.
Soms wonder ons of dit net die wind is wat hom/haar wegbuig van ons af en of dit dalk die stingeltjie self is wat sy stokstywe ruggie op jou draai.
Pluk iemand ons vir 'n ruiker uit God se tuin, wriemel ons weg van mekaar.
Roos se dorings steek te seer en papawer wil mos langs niemand wees nie!
Koringblommetjies kruip weg van skaamte oor haar kartelhoede en
hibuskus wonder of almal weet van haar verlede.
Intussen vergeet ons dat die Here afkyk op sy tuin en net pragtige blomme sien.
Almal is ewe mooi, ewe kosbaar, ewe goed in sy ok.
VERGEWE MY daarom as ek by jou verbygewaai het op 'n herfsoggend; nie jou hand gevat het in die sonlig nie.
VERGEWE MY as ek op 'n wintersoggend nie vir jou 'n trooskombersie van woorde wou oorgooi teen die rypskade nie.
VERGEWE MY as ek op 'n lenteoggend selfsugtig met my eie nuwe blare loop en spog het, en nie die kneusplekkies aan jou stingeltjie gesien het nie.
VERGEWE MY as ek op 'n warm somersdag nie vir jou 'n tydjie gemaak het nie,
Omdat ek te besig was, selfs te veel gekla het, te haastig was om aan jou die koelte van my vriendskap te bied.
WEET DUS DAT EK DAAR IS VIR JOU
Klik hier om 'n reis deur stofpaaie, teerpaaie, slaggatpaaie
en doodlooppaaie te deel.
Stempos: 088 123 1790
Juffrou vra die klas om huistoe te gaan en te gaan uitvind watter ontwikkeling in hulle omgewing aangaan en die volgende dag te kom praat daaroor.
Sy vra al die meisies om agter te bly om met hulle te praat.
Toe al die seuns uit is vertel sy die meisies dat sy nou moeg is vir Jannie se vuil bek en opmerkings en dat sy baie klagtes kry van hulle ouers in die verband.
Sy vra die meisies om asseblief op te staan en uit te stap as Jannie weer vuil praat.
Die volgende dag begin hulle met hulle terugvoer. Sannie s "Juffrou hulle is besig om 'n winkelsentrum naby ons huis te bou, nou hoef my ma nie meer so ver te loop vir brood en melk nie."
Pietie s "Hulle is besig om 'n meubel winkel naby ons te bou, nou kan my pa van die huis af werk want hy is 'n meubelmaker"
Jannie steek sy hand op en juffrou sidder alweer. Jannie s :"Juffrou hulle is besig om 'n hoerhuis naby ons huis te bou..." Al die meisies staan op en begin deur toe stap toe Jannie afhaak "Julle klomp hoertjies kan maar sit die plek het nog nie oopgemaak nie"
Ek kry die volgende van Léanda:
Ek het heel toevalling op jou site afgekom (ek was op soek na volstruisnek resepte) en ek is mal-mal-MAL daaroor! Ek is vreeslik lief vir 'n resep, en veral vreeslik lief vir regte-egte Suid-Afrikaanse resepte. En soos ek deur joune gegaan het, het ek myself terug gevind in my ouma se kombuis!
Gepraat van my ouma. Sy kon nou vir jou 'n suurlemoen meringue-tert bak. Toe besluit ek dat ek gaan aanhou soek tot ek die perfekte meringue-tert opspoor. Toe kry ek een - na vele wat platgeval en glad nie lekker gesmaak het nie. Probeer dié een gerus.
Die geheim van die meringue is in die mielieblom en asyn. Sonder dit is die meringue geneig om plat te val. Maar dié twee bestanddele laat dit sommer so hoog en pof staan. Nodeloos om te sê is al my vriende en familie gek daaroor, en my ouma sê dis die lekkerste suurlemoen meringue wat sy nog ooit geproe het!
Ek gebruik 'n beskuitjiekors - 3/4 pakkie Marie beskuitjies en 80 ml margarien, gesmelt.
Voorverhit die oond tot 180oC. Berei die kors en druk dit vas in 'n tertbord. (Ek maak altyd my meringue eerste, dan hoef ek nie nog die klitsers te was voor ek die gele berei nie - regte lui huisvrou!)
Klits die eierwit, en voeg die strooisuiker geleidelik daarby tot dit styf is. Klits nou die asyn en mielieblom by.
Klits die eiergeel saam met die kondensmelk en suurlemoensap. Gooi dit in die tertkors. Skep die meringue bo-op.
Bak vir 10 minute of tot ligbruin.(Nie veel langer nie, anders word die meringue taai en dit kan brand.)
Verkoel voor opdiening (indien verkies).
Maak ook sommer ‘n knoop in die oor vir ons Byeenkomste by die Voortrekker Monument op 10 Desember 2005…
KINDERHUIS DOGTERS KAMP 21 - 23 OKTOBER 2005
Die jaar is amper op sy rug! en ons kyk met met groot dankbaarheid na al die
seëninge en voorregte wat ons projek gehad het in 2005! Al hierdie is slegs
moontlik deur die genade van God! Geen mens kan alleen alles vermag nie! -
Dankie ook weereens aan al ons ondersteuners wie se harte op die regte plek
Dit is nou ons Kinderhuis dogters se beurt om te kamp!! Hulle is opgewonde
want die seuns het natuurlik alweer hulle kamp goed ingevryf!. Die kamp is
die 3e naweek in Oktober 2005. Soos met die ander kampe is die benodighede
weer dieselfde. Dit sal weer R250-00 per kind kos (alles ingesluit).
Ons het borge vir 45 persone nodig asb. Gelukkig is betaaldag net om die
draai en kan u miskien weer so ietsie afknyp om 'n dogter gelukkig te maak.
Onthou enige bydrae help hetsy in die vorm van geld of enige van die
artikels wat ons benodig.
45 Baadjies (windbreakers)
Al hulle toiletware:- sjampoo, tandepaste, seep, waslap tandeborsel,
deoderant, handeroom, sonblok
Verversings en kos:
100 lekkergoed pakkies (gemeng vir padkos)
"Bokspap" - (Frosties, Cocopops ens)
Nesquick vir melkskommels
Koffie, tee, suiker
Help ons asb om vir hierdie kinderhuis dogters 'n onvergeetlike kamp te gee.
Ons moet borge vir almal kry - kan nie kinders agterlaat nie, maar kan
slegs soveel kinders laat kamp as waarvoor ons borge kry!
Ek glo en vertrou dat almal sommer 'n baie geseënde week sal hê!
Die kersfees wenslyste kom nou fluks in - party laat mens lekker lag maar
dan is daar die persone wat met so min tevrede sal wees - en dit laat jou
Ek deel graag weer van die wense met julle:-
'n 69 jarige omie skryf: Net een pak koekies of 1 pak gemengde lekkers -
'n 71 oom skryf:- 'n Paar loop tekkies nr 10 - of - gemaklike plakkies nr
10 - of sommer net lekker eetgoed!
Hy sê - Die grootste wonders gebeur waar mense met harte vol lig dade van
'n 71 jarige tannie skryf: 'n Klein x-mas poeding of lekker ruik dinge of
iets lekkers om te eet!
Sy sê - Ons dank die hemelse Vader dat ons almal nog veilig is na 1 jaar.
'n 75 jarige tannie skryf:- "Wat u vir my bring sal ek tevrede wees en
dankbaar" - Voorspoed en geluk vir kersvader sterkte vir u opofferings aan
ons bejaarde mense. Dankie
Nog 'n 65 jarige tannie skryf: Niks is te klein of te min om te waardeer
wat ander gee! - Baie dankie dat jy pragtige mense stuur om vreugde vir
ander te bring!
'n 68 jarige tannie skryf: 'n Pak koekies of haarsjampoo of lappie verf.
Een van die Heer se grootste seëninge is iemand wat omgee!
Een omie vra vir - kouse -of- onderarmsproei - of swiets!
En nog een vra asb net vir Nescafe Classic!!!!!!!
Nou ja - laat ons inspring en vir hierdie bejaardes 'n wonderlike kersfees
ete en lieflike geskenkies gee! - Dink net aan die vreugde wat ons gaan
28 - 30 Oktober 2005 Danville dogterskamp
25 - 27 November 2005 Danville seunskamp.
Dit is die kampe wat ons beplan vir die res van die jaar. Die kostes sal
weer R250 per kind wees. Ons probeer om gemiddeld 60 kinders op 'n kamp te
neem indien ons borge vir hulle kan kry.
Hou asb hierdie 4 kampe ingedagte.
Ons kruideniersware insameling is
prioriteit nommer 1 - 10!! Versprei maar die woord na almal en op die
manier kan ons help om die hongerpyne te stil.
Ek is tans nog by die huis en julle is welkom om my enige tyd te skakel by :
Cell; 082 8282 551 e.pos elecnet@mweb.co.za
Gebruik asb hierdie e.pos adres vir enige korrespondensie.
286 Cliffendale rylaan Faerie Glen.
Gaan loer gerus op die webwerf - die nuutste fotos van die kos insamel en
verspreiding is daarop onder "Danville Algemeen"
Sement vir glase - dit is nie algemeen bekend nie dat gewone aluin in 'n ysterlepel gesmelt, 'n bale sterk sement is om glase, porselein, ens. mee te las. Voorwerpe daarmee heelgemaak, kan gewas word, sonder dat dit sal losgaan.